rejauldu/bengali-wikipedia huggingface dataset:
মোন্তে আগিলা ( "বাজপাখির পর্বত") চিলির একটি এলাকা; এই এলাকা বিওবিও অঞ্চলের বিওবিও প্রদেশের কাব্রেরো কমিউনে অবস্থিত; কাব্রেরো শহর থেকে দক্ষিণদিকে এই এলাকার দূরত্ব ৫ কিলোমিটার ও রাজধানী সান্তিয়াগো থেকে এর দূরত্ব ৪৬৬ কিলোমিটার।  ২০১২ সালের হিসেব অনুযায়ী মোন্তে আগিলার জনসংখ্যা ৬,০৯০ জন।। বর্তমানে পরিত্যক্ত রেলপথ মোন্তে আগিলা-পোলকুরার একটি প্রধান কেন্দ্র ছিল এই এলাকা।  নামকরণ স্পেনীয় ভাষায় মোন্তে আগিলা শব্দদ্বয়ের অর্থ 'বাজপাখির পর্বত'। বিংশ শতাব্দীর প্রথমার্ধ পর্যন্ত ঐ অঞ্চলে বসবাসকারী স্থানীয় মানুষের বক্তব্য অনুযায়ী নামটি আসলে এসেছে স্থানীয় মাপুচে জনগোষ্টীর ব্যবহৃত মাপুদুগুন ভাষার শব্দ নিয়ানকোমাউইদা থেকে, যার অর্থ ঐ 'বাজপাখির পর্বত'।Raúl Caces Torres: Historia de Monte Águila. 2014.  ইতিহাস আদি ইতিহাস ও প্রাক-কলম্বীয় যুগ আজ যে অঞ্চলের নাম মোন্তে আগিলা সেখানকার আদি অধিবাসী ছিল দক্ষিণ আমেরিকার চিলির মধ্য ও দক্ষিণ অংশ ও আর্জেন্তিনার লাগোয়া অঞ্চলের বাসিন্দা মাপুচে জনগোষ্ঠীর মানুষ। এই অঞ্চলের রুক্ষ ও অনুর্বর ভূমিরূপের সাথে নিজেদের জীবনযাত্রাকে খাপ খাইয়ে এরাই এই অঞ্চলে বাস করত। এই অঞ্চলে বাস করত মাপুচেদের যে উপজাতি, তাদের পরিচয় ছিল কোইউঞ্চেস, যার অর্থ স্পেনীয় ভাষায় দাঁড়ায় - লা খেন্তে দে লোস আরেনালেস, অর্থাৎ 'বালিতে বসবাসকারী মানুষেরা'।  ঊনবিংশ শতাব্দীর ইতিহাস ১৮৫২ খ্রিষ্টাব্দে এই এলাকায় বংশ পরম্পরায় বহুযুগ ধরে বসবাসকারী আদি বাসিন্দারা তাদের বসত থেকে উৎখাত হয়ে এলাকা ছাড়তে বাধ্য হয়। এর কারণ ছিল চিলির তৎকালীন রাষ্ট্রপতি মানুয়েল বুলনেস প্রিয়েতোর জারি করা একটি ডিক্রি; ১৮৪১ থেকে জারি হওয়া ঐ ডিক্রিতে মাপুচেদের এলাকায় বাইরে থেকে আসা উপনিবেশকারীদের নতুন নতুন উপনিবেশ গড়ে তুলতে উৎসাহ দেওয়া হয়। এর ফলে সেই সময় মাপুচেদের উৎখাত করে একের পর এক জার্মান, ফরাসি ও ইতালীয় উপনিবেশ গড়ে ওঠে। ফলে এইসময় তাদের বেহাত হয়ে যাওয়া এলাকা উদ্ধারের উদ্দেশ্যে মাপুচেরা একাধিকবার বিদ্রোহ করে। ঊনবিংশ শতাব্দীর দ্বিতীয়ার্ধের চিলির ইতিহাসে আমরা এইধরনের একাধিক বিদ্রোহের সাক্ষাত পেয়ে থাকি।  বিংশ শতাব্দীর ইতিহাস  ১৮৭৯ - ১৮৮৩ খ্রিষ্টাব্দে চিলির সাথে বলিভিয়া ও পেরুর যৌথবাহিনীর যে প্রশান্ত মহাসাগরীয় যুদ্ধ অনুষ্ঠিত হয়, তারপর থেকেই মোন্তে আগিলা যুদ্ধের প্রয়োজনীয় বিভিন্ন সামগ্রী সরবরাহের কেন্দ্র হিসেবে গুরুত্বপূর্ণ হয়ে ওঠে। তাছাড়া যুদ্ধক্ষেত্রে ও অন্যত্র সৈন্য চলাচলেরও একটি গুরুত্বপূর্ণ কেন্দ্র হিসেবেও তা ব্যবহৃত হতে শুরু করে। ১৮৮৭ খ্রিষ্টাব্দের মধ্যেই মোন্তে আগিলার সাথে আর্জেন্তিনীয় শহর নেউকেন'এর একটি রেলযোগাযোগ ব্যবস্থা তৈরি হয়ে যায়, যার ফলে এলাকার অর্থনৈতিক ও সামাজিক উন্নয়ন ত্বরাণ্বিত হয়। এরপর মোন্তে আগিলা ও আর্জেন্তিনীয় শহর পোলকুরার মধ্যে রেলযোগাযোগ ব্যবস্থা গড়ে ওঠে; সাধারণভাবে এই রেলপথ রামাল নামে পরিচিত। মোন্তে আগিলার ইতিহাসে এই রেলপথের প্রতিষ্ঠা একটি অন্যতম মাইলস্টোন। এর ফলেই একটি আলাদা শহর হিসেবে মোন্তে আগিলার অস্তিত্ব সংহত হয়ে ওঠে। এর সাথে যোগ হয় ১৯০৫ সালে শুরু হওয়া চিলি-আর্জেন্তিনার মধ্যে বিস্তৃত ফেরাকারিল ত্রাসানদিনো নামক ২৪৮ কিলোমিটার দীর্ঘ আরও একটি রেলপথ, যার ফলে মোন্তে আগিলা অর্থনৈতিক ও বাণিজ্যিকভাবে খুবই উপকৃত হয়।  কিন্তু বিংশ শতাব্দীর দ্বিতীয়ার্ধে যোগাযোগব্যবস্থার কেন্দ্র হিসেবে মোন্তে আগিলা তার একদা গুরুত্ব হারাতে শুরু করে। নেউকেন'এর সাথে সংযোগকারী রেলপথটি ১৯৬৭ সালে বন্ধ হয়ে যায়। ৮০'এর দশকে রামালও পরিত্যক্ত হয়। এর ছাপ শহরের অর্থনীতির উপরও অনিবার্যভাবেই এসে পড়ে।   মোন্তে আগিলার আকর্ষণীয় স্থান    তথ্যসূত্র   বিষয়শ্রেণী:বিওবিও অঞ্চল বিষয়শ্রেণী:চিলির ভৌগোলিক অঞ্চল
ফ্রান্সেস ম্যাঁসিয়া ই লিউসা (; ১৮৫৯-১৯৩৩) ছিলেন কাতালোনিয়ার ১২২তম রাষ্ট্রপতি এবং স্প্যানিশ সামরিক বাহিনীর একজন কাতালান ব্যক্তিত্ব।   জীবনী  তিনি সামরিক বাহিনীতে থাকাকালে লেফট্যানেন্ট-কর্নেল পদে উন্নীত হন। তিনি ১৯০৫ সালে জার্নাল লা ভেউ দ্য কাতালুনিয়ার ওপর কিছু স্প্যানিশ কর্মকর্তাদের হামলার নিন্দা করেন ও এর ফলে তাকে সেনাবাহিনী পরিত্যাগ করতে বাধ্য করা হয়।  তিনি ১৯১৪ থেকে ১৯২৩ সালের মধ্যে বার্সেলোনার প্রতিনিধি ছিলেন।  ১৯২২ সালে তিনি স্বাধীনতাবাদী দল এস্তাত কাতালা প্রতিষ্ঠিত করেন।  ১৯২৬ সালে তিনি মিগুয়েল প্রিমো দ্য রিভেরার স্প্যানিশ একনায়কতন্ত্রের বিরুদ্ধে এক বিদ্রোহ করেন। এই বিদ্রোহ, যার উদ্দেশ্য ছিল কাতালোনিয়ার স্বাধীনতা অর্জন, এর ভিত্তি গড়ে ওঠে প্রাত্‌স দ্য মোলো, রৌসেলিনে।«Qui va trair Macià?» by Jordi Finestres and Giovanni Cattini, Sàpiens volume 84 (october 2009)  ১৯৩১ সালের নির্বাচন স্পেনের ত্রয়োদশ আলফোনসোর নির্বাসন নিয়ে আসে এবং তার দল ইআরসি এর বিজয় নিয়ে আসে। এই নির্বাচনের পরে ম্যাঁসিয়া বার্সেলোনাতে মুক্ত কাতালান প্রজাতন্ত্র ঘোষণা করেন। তবে এর কিছুকাল পরেই তিনি নতুন স্প্যানিশ প্রজাতন্ত্রে আংশিক স্বৈরশাসন মানতে নাধ্য হন। ম্যাঁসিয়া ১৯৩২ সাল থেকে ১৯৩৩ সালে তার মৃত্যু পর্যন্ত জেনারালিতাত-এর রাষ্ট্রপতি ছিলেন। বার্সেলোনার মন্টেজুঁয়ে পাহাড়ের মন্টেজুঁয়ে কবরস্থানে তাকে দাফন করা হয়।   মৃত্যু  ২৫শে ডিসেম্বর, ১৯৩৩ সালে তিনি মৃত্যুবরণ করেন। তার মৃত্যু এনরিক প্রাঁত দ্য লাঁ রিবার ন্যায় ব্যাপক বিষাদ-বিক্ষোভ সৃষ্টি করে। তার রেখে যাওয়া সমস্তকিছু প্লাজা দ্য লাঁ ফে, মন্টেজুঁয়ে কবরস্থানে শায়িত আছে।   নথিপত্র  thumb|left|প্লাজা দ্য কাতালুনিয়া, বার্সেলোনায় ম্যাঁসিয়ার ভাস্কর্য কাতালোনিয়ার জাতীয় সংগ্রহশালায় তার ব্যক্তিগত সংগ্রহ রেখে দেয়া হয়েছে যাতে রাষ্ট্রপতি থাকাকালে কাতালোনিয়ার ভ্রমণবিষয়ক ছবি আছে। ছবিগুলো তার পরিবারের। এরা মিসেস. তেরেসা পেরাট ও ম্যাঁসিয়ার সংগ্রহস্থলের প্রতিচ্ছবি। এই ফান্ডে এপ্রিল ১৯৩১ সাল পর্যন্ত্র দ্বিতীয় প্রজাতন্ত্রের আগ পর্যন্ত এবং অন্যান্য রাজনৈতিক কাগজ যা ফ্রান্সেস ম্যাঁসিয়া কর্তৃক সংগৃহীত এবং উৎপাদিত; সেই সমস্ত নথিপত্র আছে। সেগুলো হতে পারে তার পারিবারিক বা ব্যক্তিগত নথি। এছাড়াও এই ফান্ডে রয়েছে জেনারালিতাত দ্য কাতালুনিয়ার রাষ্ট্রপতি হবার আগে (১৯০৭-১৯৩১) একজন পার্লামেন্টের সদস্য হিসেবে তার বক্তব্য, ঘোষণা এবং সম্মেলনের নথি। এই বিষয়বস্তু ছিল মূলত কাতালান রাষ্ট্রবিষয়ক (সংস্থা, রিপোর্ট, ঘোষণা, আহবান, প্রকাশনা ইত্যাদি), কাতালান সামরিক বাহিনীবিষয়ক (সংবিধান, আইন এবং সংস্থা, মানচিত্রবিষয়ক তথ্য, ভৌগোলিক রাস্তা) এবং জেনারেল প্রিমো দ্য রিভেরার ডিরেক্টরির সময়কাল। সবশেষে রয়েছে রাষ্ট্রপতি থাকাকালীন ছবির সংগ্রহ।   তথ্যসূত্র    বহিঃসংযোগ    জীবনী (কাতালানে)  ম্যাঁসিয়া কাতালান প্রজাতন্ত্রের ঘোষণা দিচ্ছেন  বিষয়শ্রেণী:১৮৫৯-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:মন্টেজুঁয়ে কবরস্থানে সমাধিকৃত বিষয়শ্রেণী:কাতালান রাজনীতিবিদ বিষয়শ্রেণী:কাতালান সৈনিক বিষয়শ্রেণী:স্পেনের রাজনৈতিক দলের নেতা বিষয়শ্রেণী:গ্যারাফের ব্যক্তিত্ব বিষয়শ্রেণী:জেনারালিতাত্ত দ্য কাতালুনিয়ার রাষ্ট্রপতি বিষয়শ্রেণী:কাতালোনিয়া প্রজাতন্ত্রের বামপন্থী রাষ্ট্রপতি বিষয়শ্রেণী:কাতালোনিয়া প্রজাতন্ত্রের বামপন্থী রাজনীতিবিদ
ব্রিটেন বলতে বোঝাতে পারে:   গ্রেট ব্রিটেন, ইউরোপের একটি দ্বীপ, যা ইংল্যান্ড, স্কটল্যান্ড ও ওয়েলস নিয়ে গঠিত।  যুক্তরাজ্য, ইউরোপের একটি দ্বীপরাষ্ট্র, যা গ্রেট ব্রিটেন ও উত্তর আয়ারল্যান্ড নিয়ে গঠিত।  ব্রিটিশ দ্বীপপুঞ্জ, যা গ্রেট ব্রিটেন, আয়ারল্যান্ড ও অন্যান্য ছোট দ্বীপ নিয়ে গঠিত।  যুক্তরাজ্যের রাজতন্ত্র দ্বারা শাসিত এলাকা, যা যুক্তরাজ্য, ব্রিটিশ ক্রাউনের নির্ভরশীল অঞ্চল ও ব্রিটিশ ওভারসিজ অঞ্চল নিয়ে গঠিত।
"এনিওয়ান এলস বাট ইউ" হলো ইন্ডি রক দ্যুো দ্য মোল্ডি পিচেসের একটি গান ুবং এটি প্রথম তাদের ২০০১ সালের স্ব-শিরোনামিত অ্যালবামে মুক্তি পায়। গানটি ২০০৭ সালের সিনেমা জুনোর সাউন্ডট্র্যাকে অন্তর্ভুক্ত হওয়ার পর ব্যাপক জনপ্রিয়তা অর্জন করে। সেখানে কিমিয়া ডসন দ্বারা রচিত আরও কয়েকটি গানও ছিল যেগুলো তিনি তার শিশু সন্তানের জন্য লিখেছিলেন। সিনেমার শেষের দিকে গানের একটি সংস্করণ মূল দুটি চরিত্র (এলিয়ট পেজ এবং মাইকেল সেরা) দ্বারা পরিবেশিত হয়। পেজ এবং সেরার গানের সংস্করণটি যুক্তরাষ্ট্রে একটি ছোট চার্ট সাফল্য অর্জন করে এবং এটি জানুয়ারী ২০০৮ সালে বিলবোর্ড হট ১০০-এ #৯১ স্থান অধিকার করেছিল।  গানের লিরিক "আপ আপ ডাউন ডাউন বাম ডান বাম ডান বি এ স্টার্ট" কনামি কোডের প্রতি ইঙ্গিত করে, যা ভিডিও গেমে চিট কোড সক্রিয় করার জন্য ব্যবহৃত একটি প্রচলিত সিকোয়েন্স।   জনপ্রিয় সংস্কৃতিতে    গানটি ২০০৫ সালের ডকুমেন্টারি সিনেমা মার্ডারবলে অন্তর্ভুক্ত হয়েছে।  গানের একটি স্পুফ ২০০৮ সালের সিনেমা ডিজাস্টার মুভিতে ক্রিস্টা ফ্লানাগান দ্বারা পরিবেশিত হয়।   ৩০ রক সিরিজের "সিক্রেট সান্তা" পর্বে, লিজ লেমন একটি প্যারডি গাইছেন যা জ্যাক ডোনাঘির জন্য একটি ক্রিসমাস উপহার হিসেবে।   রেফারেন্স   বিষয়শ্রেণী:২০০১-এর গান বিষয়শ্রেণী:স্যাঙ্কচুয়ারি রেকর্ডের একক
জি. এন. পানিকের (জন্ম: ১৯৩৭) একজন ভারতীয় লেখক, যিনি ১৯৮২ সালে ছোট গল্পের জন্য কেরল সাহিত্য অকাদেমি পুরস্কার জিতেছিলেন তার বই নীরুরাভাকক্কু ওরু গীথামের জন্য।  তিনি ২০১৬ সালে পি. কেশবদেব সাহিত্য পুরস্কার জিতেছিলেন।  পানিকের অন্যান্য তামিল লেখকদের কাজ হাইলাইট করার সাথেও জড়িত, আটজন লেখকের কাজের অংশ সম্বলিত একটি পুস্তিকা তিনি তৈরি করেছেন।    তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল ভাষার লেখক
আবু ইসমাইল আবদুল্লাহ আল-হারাউই আল-আনসারি বা হেরাতের আবদুল্লাহ আনসারি বা খাজা আবদুল্লাহ আনসারি (১০০৬–-১০৮৮) (‎‎)  যিনি পীর-ই হেরাত (پیر هرات) "হেরাতের শায়খ" নামে পরিচিত, তিনি একজন মুসলিম সুফি সাধক ছিলেন।A. G. Ravân Farhâdi, ʻAbd Allāh ibn Muḥammad Anṣārī al-Harawī, "ʻAbdullāh Anṣārī of Herāt (1006-1089 C.E.): an early Shia Ṣūfi master", Routledge, 996.  thumb|খাজা আবদুল্লাহ আনসারি-এর সমাধি, হেরাত ।  জীবনী তিনি কোহান্দিজ শহরে জন্মগ্রহণ করেছিলেন,S. de Laugier de Beaureceuil, "Abdullah Ansari" in Encylcoapedia Iranica  হেরাতের পুরনো দুর্গ, ৪ মে ১০০৬ সালে। তার বাবা আবু মনসুর ছিলেন এক দোকানদার, যিনি তার যৌবনের বেশ কয়েকটি বছর বলখ-এ কাটিয়েছিলেন।  খাজা আবদুল্লাহ আনসারি ছিলেন আবুল হাসান আল-খারাকানি-এর মুরিদ।  তিনি সুন্নি আইনশাস্ত্রীয় হাম্বলি মাজহাব-এর অনুশীলন করেছিলেন। তৈমুরিদ রাজবংশের সময়ে নির্মিত খাজা আবদুল্লাহর মাজারটি একটি জনপ্রিয় তীর্থস্থান। তিনি হাদিস, ইতিহাস এবং 'ইলমুল আনসাব'-এর জ্ঞান অর্জনে দক্ষতা অর্জন করেছিলেন । তিনি ফারসি ও আরবি ভাষায় ইসলামি আধ্যাত্মবাদ ও দর্শন নিয়ে একাধিক গ্রন্থ রচনা করেছিলেন । তার সর্বাধিক বিখ্যাত রচনা "মুনাজাত নামা" ( 'ঈশ্বরের সাথে প্রার্থনাময় সংলাপ'), যা ফার্সি সাহিত্যের একটি শ্রেষ্ঠ অবদান হিসেবে বিবেচিত হয়।  ফার্সি ও আরবিতে রচিত গ্রন্থ    কাশফুল আসারার ওয়া ইদদাতুল আবরার (কুরআনের ব্যখ্যা) (আরবি: کشف الاسرار و عدة الابرار)  মুনাজাত নামা (ফার্সি: مناجات نامه)  নাসায়েহ (ফার্সি: نصایح)  জাদুল আরিফিন (আরবি: زاد االعارفین)  কানজুস সালিকিন (ফার্সি: کنز السالکین)  হাফত হেসার (ফার্সি: هفت حصار)  এলাহি নামা (ফার্সি: الهی نامه)  মুহাব্বাত নামা (ফার্সি: محبت نامه)  কলন্দর নামা (ফার্সি: قلندر نامه)  রেসালা-এ-দিল ও জান (পার্সি: رساله دل و جان)  রেসালা-এ-ওয়ারিদাত (ফার্সি: رساله واردات)  সাদ ময়দান (ফার্সি: صد میدان)  রেসালা মানাকিব ইমাম আহমদ ইবনে হাম্বল (ِআরবি: رسالة مناقب الإمام أحمد بن حنبل)  রেসালা-এ-কারান্দারন নামা  রেসালা-এ-হাফত হেজর রেসালা-এ- মহাব্বত নামা   আরবিতে রচিত গ্রন্থ   আনওয়ারুত তাহকিক  জিম আল-কালাম  মানাজিলুস শায়েরিন  কিতাবুল ফুরুক  কিতাবুল আরবাঈন  আরও দেখুন  ফিরেঙ্গি মহল  খাজেগান-এ-শাহারানপুর  আবু আইয়ুব আল-আনসারি  কৈসরিয়ার ইবনে তাহির   খাজেগান নাকি  হাকিম আহমদ শুজা  মুহাম্মদ লতিফ আনসারি  আরও জানতে পড়ুন  Stations of the Sufi Path, The One Hundred Fields (Sad Maydan) of Abdullah Ansari of Herat, translated by Nahid Angha www.archetypebooks.com  তথ্যসূত্র  বহিঃসংযোগ   The Invocations of Abdullah Al Ansari (in English) at archive.org.  বিষয়শ্রেণী:সুফিবাদ বিষয়শ্রেণী:সুফি দর্শন বিষয়শ্রেণী:১০০৬-এ জন্ম বিষয়শ্রেণী:১০৮৮-এ মৃত্যু বিষয়শ্রেণী:১১শ শতাব্দীর লেখক বিষয়শ্রেণী:আশআরি ব্যক্তি বিষয়শ্রেণী:১১শ শতাব্দীর আইনজ্ঞ
ফিল্মফেয়ার হল ওয়ার্ল্ডওয়াইড মিডিয়া কর্তৃক প্রকাশিত একটি ভারতীয় ইংরেজি ভাষার পাক্ষিক পত্রিকা। এটি ভারতের অন্যতম জনপ্রিয় বিনোদন ম্যাগাজিন হিসাবে স্বীকৃত, যা সংবাদ, সাক্ষাৎকার, আলোকচিত্র, ভিডিও, পর্যালোচনা, ইভেন্ট এবং রীতিশৈলী জড়িত অংশগুলি প্রকাশ করে। ম্যাগাজিনটি এছাড়াও বার্ষিক ফিল্মফেয়ার পুরস্কার, ফিল্মফেয়ার পুরস্কার দক্ষিণ, ফিল্মফেয়ার পুরস্কার পূর্ব, ফিল্মফেয়ার পুরস্কার মারাঠি, ফিল্মফেয়ার পুরস্কার পাঞ্জাবি, ফিল্মফেয়ার ওটিটি পুরস্কার, ফিল্মফেয়ার শর্ট ফিল্ম অ্যাওয়ার্ডস, এবং ফিল্মফেয়ার স্টাইল ও গ্ল্যামার অ্যাওয়ার্ডস প্রদান করে।  ১৯৪৬ সালে, ডালমিয়া গ্রুপের ব্যবসায়ী রামকৃষ্ণ ডালমিয়া (১৮৯৩-১৯৭৮) বেনেট, কোলম্যান অ্যান্ড কোম্পানি লিমিটেড (বিসিসিএল) ক্রয় করার পর, ১৯৫০ সালে ভারত ইন্স্যুরেন্স কোম্পানি থেকে জে সি জৈনকে কোম্পানি পরিচালনায় সাহায্য করার জন্য নিযুক্ত করা হয়েছিল। এই সময়ে, অভিনেত্রী কামিনী কৌশলের বাড়িতে জৈন ফিল্মফেয়ারের ধারণা করেছিলেন। ম্যাগাজিনটি শিল্পপতি সাহু শান্তি প্রসাদ জৈন তার স্ত্রী রামার সাথে ১৯৫২ সালের ৭ মার্চ বোম্বেতে চালু করেছিলেন। ১৯৯০-এর দশকের গোড়ার দিকে এর প্রচলন হ্রাস পেতে শুরু করে এবং এই সমস্যাগুলি পরিচালনা করার জন্য, ফিল্মফেয়ার তেলুগু, তামিল এবং মালয়ালম চলচ্চিত্রের জন্য বিশেষ মাসিক সংস্করণ শুরু করে। ২০০৪ সালে, বিসিসিএল (যারা পূর্বে পত্রিকা প্রকাশ করেছিল) তার ভবিষ্যত সংখ্যা প্রকাশের জন্য একটি সহায়ক প্রতিষ্ঠান ওয়ার্ল্ডওয়াইড মিডিয়া প্রতিষ্ঠা করে।  ইতিহাস প্রতিষ্ঠা (১৯৪৬–১৯৫২) রামকৃষ্ণ ডালমিয়া চিরাওয়াতে একটি মারোয়াড়ি পরিবারে জন্মগ্রহণ করেন। তার এক ভাই ছিল, জয়দয়াল ডালমিয়া, যার সাথে তিনি ১৯৩০-এর দশকে ডালমিয়া গ্রুপ প্রতিষ্ঠা করেছিলেন। ১৯৪৬ সালে, যুক্তরাজ্য থেকে ভারতের স্বাধীনতার দ্বারপ্রান্তে, রামকৃষ্ণ ডালমিয়া  রূপীতে বেনেট, কোলম্যান অ্যান্ড কোম্পানি লিমিটেড (বিসিসিএল) কিনে নিয়েছিলেন। সঙ্গীতা পি. মেনন মালহানের দ্য টিওআই স্টোরি (২০১৩) আনিযায়ী, তিনি এই প্রচেষ্টাটি করেছিলেন শুধুমাত্র কারণ তিনি এমন সংবাদপত্র প্রতিষ্ঠা করতে চেয়েছিলেন যা তাকে "কার্যকরভাবে ভারতকে সেবা" করতে সাহায্য করতে পারে।  আরও দেখুন  ভারতের ম্যাগাজিনের তালিকা  টীকা  তথ্যসূত্র  গ্রন্থতালিকা               বহিঃসংযোগ     . বিষয়শ্রেণী:১৯৫২-এ বোম্বে রাজ্যে প্রতিষ্ঠিত বিষয়শ্রেণী:১৯৫২-এ প্রতিষ্ঠিত ম্যাগাজিন বিষয়শ্রেণী:হিন্দি ভাষার ম্যাগাজিন বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:ভারতের চলচ্চিত্র ম্যাগাজিন বিষয়শ্রেণী:ভারতের দ্বি-সাপ্তাহিক ম্যাগাজিন বিষয়শ্রেণী:সেলিব্রিটি ম্যাগাজিন বিষয়শ্রেণী:মুম্বইয়ের গণমাধ্যম বিষয়শ্রেণী:টাইমস গ্রুপের প্রকাশনা বিষয়শ্রেণী:বলিউডের চলচ্চিত্র পুরস্কার
কর্মক্ষেত্রের কৌশল হচ্ছে একটি প্রতিষ্ঠানের কাজের ধরণ এবং কর্মপরিবেশের মধ্যে গতিশীল সমন্বয় সাধন করা যা সর্বোচ্চ কর্মক্ষমতা নিশ্চিত করে এবং খরচ কমায়।Savage A E (2005) Workplace strategy: What it is and why you should care. Journal of Corporate Real Estate, 7(3).  উপাদান এবং লক্ষ্য কৌশল তৈরির দায়িত্বে থাকা ব্যক্তি বা একজন 'কর্মক্ষেত্রের কৌশলবিদ'-এর ভূমিকা হল প্রতিষ্ঠানের প্রয়োজনীয়তাগুলো বোঝা এবং এমন একটি কর্মক্ষেত্রের সমাধান সুপারিশ করা যা তাদের বর্তমান এবং ভবিষ্যতের চাহিদা পূরণে সহায়তা করবে। কর্মক্ষেত্রের কৌশল ব্যবসায়িক উদ্দেশ্য পূরণে সহায়তা করতে পারে যেমন: সম্পত্তির খরচ হ্রাস করা, ব্যবসায়িক কর্মক্ষমতা উন্নত করা, দুই বা ততোধিক সংস্থা/সংস্কৃতি একীভূত করা এবং দখলকৃত ভবন স্থানান্তর বা একীভূত করা। আরও সহজ ভাষায়, কর্মক্ষেত্রের কৌশল স্থানের অভাব, অত্যধিক স্থান থাকা, অথবা সাংগঠনিক পরিবর্তন আনার ইচ্ছার প্রতিক্রিয়া প্রদান করে। কর্মক্ষেত্রের কৌশল এবং এর বাস্তবায়ন প্রায়শই সম্পত্তি লিজ বিরতি বা কোম্পানির একীভূতকরণ বা অধিগ্রহণের মতো উপযুক্ত মুহূর্তে ঘটে।  গবেষণা ব্যবসায়িক কর্মক্ষমতার উপর কর্মক্ষেত্রের কৌশল, নকশা এবং নতুন প্রযুক্তির প্রভাব পরীক্ষা করার জন্য জেনারেল সার্ভিসেস অ্যাডমিনিস্ট্রেশনKampschroer K, Heerwagen J & Powell K (2007) Creating and Testing Workplace Strategy. California Management Review, 49(2)."Creating and Testing Workplace Strategy". বর্তমানে গবেষণা চালিয়ে যাচ্ছে।   আরো পড়ুন   কর্মক্ষেত্র  কর্মপরিবেশ বিদ্যা  তথ্যসূত্র  বহিঃসংযোগ  বিষয়শ্রেণী:ব্যবসায়িক বিশ্লেষণ বিষয়শ্রেণী:কৌশলগত ব্যবস্থাপনা বিষয়শ্রেণী:কর্মক্ষেত্র
আপার ১০ হল একটি ক্যাফিনমুক্ত পানীয় লেবু-চুনের কোমল পানীয়, যা স্প্রাইট, সিয়েরা মিস্ট এবং বাবল আপের মতো। এটি আরসি কোলা দ্বারা বোতলজাত করা হয়েছিল।   আপার ১০ মার্কাটি ১৯৩৩ সালে নেহি কর্পোরেশন (পরে রয়্যাল ক্রাউন কর্পোরেশন) এর একটি পণ্য হিসাবে আত্মপ্রকাশ করে। U.S. Patent and Trademark Office আপার ১০ কোম্পানির ইতিহাস জুড়ে আরসি কোলা এর অন্যতম ফ্ল্যাগশিপ মার্কা। যাইহোক, ২০০০ সালে ক্যাডবেরি শোয়েপস পিএলসি দ্বারা আরসি কোলা অধিগ্রহণ করার পরবর্তীতে কোম্পানির কার্যক্রম ডঃ পেপার ইনক এ উপর বর্তায়, তারা আরো অধিক জনপ্রিয় এবং ক্যাফিনমুক্ত ৭ আপের পক্ষে থেকে আপার ১০ বোতলজাত করা বন্ধ করে দেয়।  আপার ১০ এখনও উত্তর আমেরিকার বাইরে কোট বেভারেজ দ্বারা বিক্রি করা হয়, একই কোম্পানি যারা আরসি কোলা আন্তর্জাতিকভাবে বিক্রি করে।   তথ্যসূত্র    বহিঃসংযোগ    আপার ১০   বিষয়শ্রেণী:লেবু বা পাতিলেবুর স্বাদযুক্ত পানীয় সোডার জল
অ্যাডভোকেট লুৎফুল হাই সাচ্চু ছিলেন বাংলাদেশ আওয়ামী লীগের রাজনীতিবিদ এবং ব্রাহ্মণবাড়িয়া -৩ থেকে নির্বাচিত সংসদ সদস্য। মুক্তিযুদ্ধের গেরিলা উপদেষ্টা।   জন্ম ও প্রাথমিক জীবন  তিনি ১৯৪০ সালে ব্রাহ্মনবাড়ীয়ার রামরাইল ইউনিয়নের মোহাম্মদপুর/সোহাতা গ্রামে জন্মগ্রহণ করেন। তার পিতা প্রয়াত আব্দুল হাই পূর্ব বাংলার প্রথম শ্রেণির ম্যাজিস্ট্রেট ছিলেন।   পেশা  লুৎফুল হাই সাচ্চু ১৯৭০ সালের নির্বাচনে গণপরিষদের সদস্য নির্বাচিত হন। ১৯৭২ সালে ব্রাহ্মণবাড়িয়া মহকুমা আওয়ামী লীগের সাধারণ সম্পাদক নির্বাচিত হন। মৃত্যুর আগ পর্যন্ত তিনি জেলা আওয়ামী লীগের সভাপতির দায়িত্ব পালন করেন।  তিনি মুক্তিযুদ্ধের ২ ও ৩নং সেক্টরের মুক্তিবাহিনীর গেরিলা উপদেষ্টা হিসাবে বাংলাদেশ মুক্তিযুদ্ধে অংশ নিয়েছিলেন।  ২০০৮ সালে নবম জাতীয় সংসদ নির্বাচনে ব্রাহ্মণবাড়িয়া -৩ থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হয়েছিলেন। তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ব্রাহ্মণবাড়িয়া জেলা আওয়ামী লীগের সভাপতি ছিলেন তিনি।    মৃত্যু   লুৎফুল হাই সাচ্চু ২২ নভেম্বর ২০১০ সালে রাজধানীর অ্যাপোলো হাসপাতালে মারা যান।   তথ্যসূত্র   বিষয়শ্রেণী:নবম জাতীয় সংসদ সদস্য বিষয়শ্রেণী:২০১০-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৪০-এ জন্ম বিষয়শ্রেণী:ব্রাহ্মণবাড়িয়া জেলার বিপ্লবী বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:ব্রাহ্মণবাড়িয়া জেলার মুক্তিযোদ্ধা বিষয়শ্রেণী:মুক্তিবাহিনীর কর্মকর্তা বিষয়শ্রেণী:দশম জাতীয় সংসদ সদস্য
পত্থর কি মসজিদ ভারতের বিহার রাজ্যের পাটনা শহরে গঙ্গা নদীর তীরে অবস্থিত একটি ঐতিহাসিক মসজিদ। এটি তখত শ্রী হরমন্দির সাহিবের কাছে অবস্থিত।  এই মসজিদটি ১৬২১ সালে মুঘল সম্রাট জাহাঙ্গীরের পুত্র পারভেজ মির্জা নির্মাণ করেছিলেন। সম্পূর্ণ পাথরের তৈরি হওয়ার কারণে একে "পত্থর কি মসজিদ" নামে পরিচিতি লাভ করে। এটি অশোক রাজপথে সুলতানগঞ্জ ও আলমগঞ্জের মাঝামাঝি অবস্থিত।  এই মসজিদটি স্থানীয় মুসলিম সম্প্রদায়ের কাছে অত্যন্ত জনপ্রিয়। এটি শুধুমাত্র ধর্মীয় কার্যকলাপের কেন্দ্র নয়, বরং পাটনা শহরের একটি গুরুত্বপূর্ণ ঐতিহাসিক স্থাপনা হিসেবেও বিবেচিত হয়।  এটি "সাইফ খানের মসজিদ", "চিম্মি ঘাট মসজিদ" এবং "সাঙ্গী মসজিদ" নামেও পরিচিত।  তথ্যসূত্র   বিষয়শ্রেণী:মুঘল মসজিদ
সালসা গল্ফ কিছুটা পুরু স্তরের একটি ঠান্ডা সস, যা  আর্জেন্টিনায় একটি সাধারণ পানিয়। কিংবদন্তি অনুসারে, ১৯২০-এর দশকের মাঝামাঝি সময়ে চিকিৎসক লুইস ফেডেরিকো লেলোইর সমুদ্রতীরবর্তী রিসোর্ট মার দেল প্লাটার একটি গল্ফ ক্লাবে এটি আবিষ্কার করেছিলেন। মেয়োনিজের সাথে চিংড়ি এবং চিংড়ি খেতে খেতে ক্লান্ত হয়ে তিনি ওয়েটারকে বিভিন্ন উপাদান (ভিনেগার, লেবু, সরিষা, কেচাপ এবং অন্যান্য উপকরণ) আনতে বলেছিলেন এবং এগুলোর মিশ্রণ নিয়ে পরীক্ষা-নিরীক্ষা করেছিলেন। সেগুলোর মধ্যে কেচাপ এবং মেয়োনিজ দিয়ে বানানো পানীয় খেতে পছন্দ করেন। লেলোইরের লোকজন এই মিশ্রণের নাম দেন সালসা গল্ফ, এবং দিনদিন এর খ্যাতি বৃদ্ধি পায়। শীঘ্রই এটি প্রতিবেশী উরুগুয়েতেও ছড়িয়ে পড়ে।   প্রস্তুতপ্রণালী  বেশ কয়েকটি রেসিপি রয়েছে, তবে সস সর্বদা কেচাপের মতো টমেটো-ভিত্তিক সসের সাথে মেয়োনিজ দিয়েই বানানো হয়। সসকে একটি আর্জেন্টাইন স্বাদ দেওয়ার জন্য  পিমেন্টো, ওরেগানো এবং জিরা দিয়ে সিজনিং করা হয়।  সালসা গল্ফ সালাদ, মাংস এবং অন্যান্য খাবারের সাথে ব্যবহৃত হয় এবং এটি একটি সাধারণ আর্জেন্টাইন খাবারের প্রধান উপাদান যা পালমিটোস এন সালসা গল্ফ নামে পরিচিত।  পার্শ্ববর্তী প্যারাগুয়েতে, সালসা গল্ফ খুব জনপ্রিয় এবং কখনও কখনও কোয়েলের ডিমের সাথে সুস্বাদু খাবার হিসাবে খাওয়া হয়। দক্ষিণ আমেরিকার বাইরের দেশগুলিতে, সালসা গল্ফ সাধারণত মারি রোজ সস বা ফ্রাই সস নামে পরিচিত। রেভুয়েল্টো গ্রামাজো ডিশটি সালসা গল্ফের সাথে পরিবেশন করা হয়।   তথ্যসূত্র   বিষয়শ্রেণী:আর্জেন্টাইন রন্ধনপ্রণালী বিষয়শ্রেণী:উরুগুয়ের রন্ধনপ্রণালী বিষয়শ্রেণী:খাদ্য সংমিশ্রণ বিষয়শ্রেণী:সস
কামিঙ্গন ইয়ামবোন হলেন মেঘালয়ের ন্যাশনাল পিপলস পার্টির রাজনীতিবিদ। তিনি জাতীয় পিপলস পার্টির প্রার্থী হিসাবে রিলিয়াং আসন থেকে ২০১৮ সালে মেঘালয় বিধানসভা নির্বাচনে নির্বাচিত হয়েছিলেন। তিনি ২০১৩ সাল থেকে কনরাড সাংমা মন্ত্রকের মৎস্য, সাধারণ প্রশাসন মন্ত্রী ছিলেন। Myneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মেঘালয় বিধানসভার সদস্য ২০২৩-২০২৮ বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:পশ্চিম জৈন্তিয়া পাহাড় জেলার ব্যক্তি বিষয়শ্রেণী:মেঘালয় বিধানসভার সদস্য ২০১৮-২০২৩
alt= দেবপ্রতিম পুরকায়স্থ|থাম্ব দেবপ্রতিম পুরকায়স্থ (জন্ম ১৯৭৬, আসাম) কৌশল বিভাগের একজন অধ্যাপক, একাডেমিক নেতা এবং কেস পদ্ধতি বিশেষজ্ঞ। তিনি অনেক পুরস্কারপ্রাপ্ত এবং বেস্টসেলিং কেস স্টাডি লিখেছেন যা ম্যানেজমেন্ট বিষয়গুলি পড়ানোর ক্ষেত্রে ব্যবহৃত হয়। তিনি যুক্তরাজ্য ভিত্তিক স্বতন্ত্র কেস পদ্ধতি সংস্থা দ্য কেস সেন্টারের  তালিকাটি প্রথম প্রকাশিত হওয়ার পরে ২০১৬ সাল থেকে প্রতিবছর ১ নম্বর সেরা বিক্রয়কারী লেখক।  পুরকায়স্থ কে কেস পদ্ধতির চেনাশোনাগুলিতে একটি পরিচিত মুখ হিসাবে বর্ণনা করা হয়েছে, গ্রাফিক উপন্যাস (কমিক বই) ফর্ম্যাট সহ বিভিন্ন উদ্ভাবনী বিষয় এবং ফর্ম্যাটে কেস স্টাডির বিকাশের জন্য তিনি পরিচিত। ডিসেম্বর ২০১৯-এ শেষ দশকের জন্য, পুরকায়স্থের কেস স্টাডি বিশ্বব্যাপী প্রায় পাঁচ লক্ষ শিক্ষার্থীদের পড়ানোর জন্য ৯০ টিরও বেশি দেশের ১০০০ টিরও বেশি ব্যবসায়িক বিদ্যালয়ে ব্যবহৃত হয়েছিল।   ভূমিকা এবং দায়িত্ব  এএসিএসবি-অনুমোদিত আইসিএফএআই বিজনেস স্কুল হায়দরাবাদ  (আইসিএফএআই ফাউন্ডেশন ফর উচ্চশিক্ষা, হায়দরাবাদ) -এ কৌশল শেখানোর পাশাপাশি, পুরকায়স্থ আইবিএস কেস রিসার্চ সেন্টারের নেতৃত্ব দেওয়ার জন্য প্রথমে সহযোগী ডিন, তারপরে ডিন, এবং তারপরেই পরিচালক হিসাবে গণ্য হন।  তিনি 'কেস ফোলিও - আইইউপি জার্নাল অফ ম্যানেজমেন্ট কেস স্টাডিজ' এর পরামর্শক সম্পাদকও, উত্তর আমেরিকার কেস রিসার্চ অ্যাসোসিয়েশন (NACRA) দ্বারা প্রকাশিত 'কেস রিসার্চ জার্নাল' এর সম্পাদকীয় বোর্ডের সদস্য। তিনি ‘দি কেস জার্নাল’, দ্য কেস অ্যাসোসিয়েশনের দাপ্তরিক জার্নাল (Emerald গ্রুপ দ্বারা প্রকাশিত) এবং দ্য কেস সেন্টার দ্বারা প্রকাশিত ‘কেস ফোকাস’ এর সম্পাদকীয় উপদেষ্টা বোর্ডের সদস্য।   পুরস্কার এবং স্বীকৃতি  পুরকায়স্থ দ্য কেস সেন্টারের এক্সিকিউটিভ কমিটি থেকে ২০১৫ সালে ‘কেস পদ্ধতিতে অসামান্য অবদান’ পুরস্কার সহ বেশ কয়েকটি কেস পদ্ধতি পুরস্কার এবং প্রশংসা জিতেছেন। তিনি সর্বকনিষ্ঠ এবং এই সময়ের মধ্যে মাত্র আটজন অধ্যাপকের মধ্যে একজন যিনি এই আজীবন কৃতিত্বের পুরস্কার জিতেছেন । এটিই প্রথমবারের মতো ভারতের কোনও অনুষদের সদস্য এই সম্মানজনক পুরস্কার জিতেছিলেন তিনি এই আমেরিকা ও ইউরোপের বাইরের প্রথম শিক্ষকও ছিলেন যিনি এই পুরস্কারটি পেয়েছিলেন এবং দ্য কেস সেন্টারের সর্বকালের শীর্ষ লেখকদের তালিকায় স্থান পেয়েছিলেন (২০১৪ সালে প্রকাশিত, গত ৪০ বছর ব্যাপিত)।  পুরকায়স্থের অন্যান্য পুরস্কারগুলি হল নিম্নলিখিত সংস্থা থেকে: একাডেমি অফ ম্যানেজমেন্ট, এমবিএ'র সমিতি (Association of MBA, যুক্তরাজ্য), ইএফএমডি (EFMD), সিইএমএন (CEEMAN), উত্তর আমেরিকা কেস রিসার্চ অ্যাসোসিয়েশন, ওকোস ইন্টারন্যাশনাল (সুইজর্লণ্ড), দ্য কেস সেন্টার, জন মলসন স্কুল অফ বিজনেস  (কনকর্ডিয়া বিশ্ববিদ্যালয়), চীন ইউরোপ আন্তর্জাতিক ব্যবসা স্কুল (CEIBS), এএসই বিজনেস স্কুল (পর্তুগাল), সিরাকিউজ বিশ্ববিদ্যালয়, ইত্যাদি।  চিত্রশিল্পী সিদ্ধার্থ ঘোষের সাথে গ্রাফিক নভেল ফর্ম্যাটে তিনটি কেস তৈরি করেছেন পুরকায়স্থ। সিদ্ধার্থ ঘোষের দ্বারা চিত্রিত 'টারবুলেন্স অন দ্য টারম্যাক' এর জন্য পুরকায়স্থ দ্য কেস সেন্টার থেকে ২০১৯ সালের 'আউটস্ট্যান্ডিং কমপ্যাক্ট কেস' পুরস্কার জিতেছিলেন।  মার্চ ২০১৮ সালে, পুরকায়স্থকে ক্যারিয়ার 360 এর "অনুষদ গবেষণা পুরস্কার" -র শৃঙ্খলা জুড়ে ভারতের শীর্ষশিক্ষকদের মধ্যে গণ্য করা হয়েছিল, যা ভারত সরকারের তৎকালীন মানবসম্পদ বিকাশ মন্ত্রী প্রকাশ জাভাদেকার উপস্থাপন করেছিলেন।   তথ্যসূত্র   বিষয়শ্রেণী:শিক্ষাবিদ বিষয়শ্রেণী:উচ্চশিক্ষায়তনিক ব্যক্তি বিষয়শ্রেণী:লেখক
মার্সিয়ান এডওয়ার্ড টেড হফ (জন্ম অক্টোবর ২৮, ১৯৩৭) মাইক্রোপ্রসেসরের উদ্ভাবক।Inventor Ted Hoff Biography .Marcian E. (Ted) Hoff. তিনি পেশায় একজন প্রকৌশলী। হফ ১৯৬৭ সালে ইন্টেলে যোগদান করেন। তিনি অনেকগুলো বর্তনীর পরিবর্তে একটি সর্বজনীন প্রসেসর ব্যবহারের চিন্তা করেন। তার প্রচেষ্টা ১৯৭০ এর প্রথমার্ধে মাইক্রোপ্রসেসরের বিপ্লব সূচনা করে। ১৯৭১ সালে তিনি বিশ্বের প্রথম মাইক্রোপ্রসেসর ইন্টেল-৪০০৪ উদ্ভাবন করেন। হফ ইন্টেলের প্রথম ফেলো, যা ইন্টেলের সর্বোচ্চ কারিগরী পদ। ১৯৮৮ পর্যন্ত তিনি ঐ পদে বহাল থাকেন। 300px|মার্সিয়ান টেড হফ।  শিক্ষা ও কর্মজীবন  মার্সিয়ান হফ রেনসেলার পলিটেকনিক ইন্সটিটিউট থেকে ১৯৫৮ সালে তড়িৎ প্রকৌশলের উপর স্নাতক ডিগ্রী অর্জন করেন। স্নাতক করার সময় নিউ ইয়র্কের জেনারেল রেলওয়ে সিগন্যাল কর্পোরেশনের কাজ করতে গিয়ে তিনি দুইটি পেটেন্ত লাভ করেন। এরপরে তিনি ন্যাশনাল সাইন্স ফাউন্ডেশন থেকে স্ট্যানফোর্ড বিশ্ববিদ্যালয়-এ ভর্তির জন্য ফেলোশিপ লাভ করেন। এখান থেকে ১৯৫৯ সালে তিনি স্নাতকত্তোর ডিগ্রী এবং ১৯৬২ সালে পিএইচডি ডিগ্রী লাভ করেন। তার পিএইচডি ডিসার্টেশনের অংশ হিসেবে তিনি অধ্যাপক বার্নার্ড উইড্রো এর সাথে লিস্ট মিন স্কয়ার ফিল্টার আবিষ্কার করেন।   পুরস্কার ও প্রাপ্তি  ১৯৫৪ সালে হফ ওয়েস্টিঙ্ঘাউস সাইন্স ট্যালেন্ট সার্চ পুরস্কার (বর্তমানে ইন্টেল সাইন্স ট্যালেন্ট সার্চ) লাভ করেন। ১৯৭৯ সালে স্টুয়ার্ট ব্যালেন্টাইন মেডেল এবং ১৯৯৬ সালে দ্য ফ্র্যাঙ্কলিন ইন্সটিটিউট’স সার্টিফিকেট অফ মেরিট লাভ করেন। ১৯৯৬ সালে তিনি ইনভেন্টরস হল অফ ফেইম-এ অন্তর্ভুক্ত হন এবং ২০০৯ সালে প্রেসিডেন্ট বারাক ওবামার নিকট থেকে ন্যাশনাল মেডেল অফ টেকনোলোজি এন্ড ইনোভেশন লাভ করেন।   তথ্যসূত্র   বিষয়শ্রেণী:মার্কিন উদ্ভাবক বিষয়শ্রেণী:মার্কিন প্রকৌশলী বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী